বাংলাদেশ ইসলামী ফ্রন্টের প্রেসিডিয়াম মেম্বার জনপ্রিয় মিডিয়া ব্যক্তিত্ব শহীদ আল্লামা নুরুল ইসলাম ফারুকীর হত্যাকারীদের সর্বোচ্চ শাস্তির দাবিতে আগামী ৩০ আগস্ট বৃহস্পতিবার বিকাল ৩ টায় চট্টগ্রাম প্রেসক্লাব চত্ত্বরে মানববন্ধন ও মৌন মিছিল করবে বাংলাদেশ ইসলামী ছাত্রসেনা চট্টগ্রাম মহানগর উত্তর। ছাত্রনেতা মুহাম্মদ মাছুমুর রশিদ কাদেরীর সভাপতিত্বে মানববন্ধনে উদ্বোধক থাকবেন বাংলাদেশ ইসলামী ফ্রন্ট চট্টগ্রাম মহানগর উত্তর সভাপতি জননেতা মুহাম্মদ নঈম উল ইসলাম। প্রধান অতিথি থাকবেন বাংলাদেশ ইসলামী ফ্রন্টের মাননীয় চেয়ারম্যানের উপদেষ্টা পীরে তরিক্বত জননেতা আল্লামা মুহাম্মদ আবুল কাশেম নূরী। বিশেষ অতিথি থাকবেন বাংলাদেশ ইসলামী যুবসেনা চট্টগ্রাম মহানগর উত্তর সাধারণ সম্পাদক যুবনেতা হাবিবুল মোস্তফা সিদ্দিকী। প্রধান বক্তা থাকবেন বাংলাদেশ ইসলামী ছাত্রসেনার অর্থ সম্পাদক ছাত্রনেতা আবদুল্লাহ আল মামুন। আরো বক্তব্য রাখবেন ইসলামী ফ্রন্ট, যুবসেনা ও ছাত্রসেনা চট্টগ্রাম মহানগর উত্তরের সাবেক ও বর্তমান নেতৃবৃন্দ। মানববন্ধনে সংশ্লিষ্টদের যথাসময়ে উপস্থিত হওয়ার আহবান জানিয়েছেন মানববন্ধন ও মৌন মিছিল প্রস্তুতি কমিটির আহবায়ক মুহাম্মদ মিজানুর রহমান ও সচিব মুহাম্মদ শিহাব উদ্দীন।